Космајска бригада је крајем септембра 1944. године вродила борбе с четницима у селима Бељини, Лисовићу и Бождаревцу, када је разбила четничку Грочански и Липовичку бригаду, а у октобру је учествовала у борбама за ослобођење Београда. Потом је била упућена на Сремски фронт, где је у новемебру водила борбе против Немаца код села Манђелоса и Маторе шуме. Крајем новембра повучена је на одмор и сређивање у Београд, а од јануара 1945. је поново била на Сремском фронту. Бригада је у склопу реорганизације дивизија на тројну формацију расформирана 7. марта 1945. године, а њено људство респоређено је у остале јединице дивизије.